CELEX: 32010D0706
Language: lt
Date: 1275523200000
Title: 2010/706/ES: 2010 m. birželio 3 d. Tarybos sprendimas dėl Europos Sąjungos ir Gruzijos susitarimo dėl vizų režimo supaprastinimo pasirašymo Europos Sąjungos vardu

24.11.2010   
            
            
               LT
            
            
               Europos Sąjungos oficialusis leidinys
            
            
               L 308/1
            
         
      TARYBOS SPRENDIMAS
   
   2010 m. birželio 3 d.
   dėl Europos Sąjungos ir Gruzijos susitarimo dėl vizų režimo supaprastinimo pasirašymo Europos Sąjungos vardu
   (2010/706/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               2008 m. lapkričio 27 d. Taryba įgaliojo Komisiją pradėti derybas su Gruzija dėl Europos Sąjungos ir Gruzijos susitarimo dėl vizų režimo supaprastinimo (toliau - Susitarimas). Derybos buvo sėkmingai užbaigtos ir Susitarimas parafuotas 2009 m. lapkričio 25 d.
            
         
               (2)
            
            
               Šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal 2000 m. gegužės 29 d. Sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (1), plėtojimas; todėl Jungtinė Karalystė nedalyvauja jį priimant ir jis nėra jai privalomas ar taikomas.
            
         
               (3)
            
            
               Šis sprendimas yra Šengeno acquis nuostatų, kurias įgyvendinant Airija nedalyvauja pagal 2002 m. vasario 28 d. Sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (2), plėtojimas. Todėl Airija nedalyvauja jį priimant ir jis nėra jai privalomas ar taikomas.
            
         
               (4)
            
            
               Pagal prie Europos Sąjungos sutarties ir prie Sutarties dėl Europos Sąjungos veikimo pridėto Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas.
            
         
               (5)
            
            
               Susitarimas turėtų būti pasirašytas, atsižvelgiant į tai, kad jis bus sudarytas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Gruzijos susitarimo dėl vizų režimo supaprastinimo (toliau - Susitarimas) pasirašymas, atsižvelgiant į tai, kad jis bus sudarytas (3).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą, atsižvelgiant į tai, kad jis bus sudarytas.
   3 straipsnis
   Šis sprendimas įsigalioja jo priėmimo dieną.
   
      Priimta Liuksemburge 2010 m. birželio 3 d.
      
         
            Tarybos vardu
         
         
            Pirmininkas
         
         A. PÉREZ RUBALCABA
         
      
   
   
      (1)  OL L 131, 2000 6 1, p. 43.
   
      (2)  OL L 64, 2002 3 7, p. 20.
   
      (3)  Susitarimo, protokolų ir deklaracijų tekstai bus paskelbti kartu su sprendimu dėl Susitarimo sudarymo.